Hilary Mantel

Hilary Mary Mantel (født Hilary Mary Thompson 6. juli 1952 i Glossop i Derbyshire, død 22. september 2022) var en britisk forfatter og bokkritiker. Hun fikk sitt internasjonale gjennombrudd med romanen Wolf Hall, oversatt til norsk av Hege Mehren og utgitt av Forlaget Press med tittelen Ulvetid (2009), som er første del i en trilogi om Thomas Cromwell, Henrik VIII nærmeste rådgiver. Denne romanen innbrakte henne BookerprisenMan Booker Prize 2009 og National Book Critics’ Circle Award. Den andre romanen i trilogien, Bring Up the Bodies, oversatt av Hege Mehren på Forlaget Press med tittelen Falkejakt (2012), vant også BookerprisenMan Booker Prize 2012 i 2012, og Mantel var den første kvinnen som har mottatt prisen to ganger.

 Liv og virke 
Hilary Mary Thompson ble født i Glossop i Derbyshire, som det eldste av tre barn. Hun vokste opp i Hadfield hvor hun gikk på den lokale katolske barneskolen St Charles. Foreldrene hennes, Margaret og Henry Thompson, var begge av irsk avstamming, men de ble født i England.MacFarquhar, Larissa (15. oktober 2012): «How Hilary Mantel Revitalized Historical Fiction». The New Yorker. Da Mantel var barn, ble foreldrene skilt, og hun så ikke faren sin igjen etter at hun fylte elleve år. Etter skilsmissen flyttet familien til Romiley i Cheshire sammen med Jack Mantel (1932–1995),Mantel, Hilary (17. april 2010): «Hilary Mantel remembers her stepfather's books», The Guardian. som ble barnas uoffisielle stefar.Murphy, Anna (1. mars 2010): «Hilary Mantel Interview». The Daily Telegraph. Hilary Mantel tok hans etternavn.

Hun begynte på Harrytown Convent i Romiley i Cheshire. I 1970 begynte hun å studere juss ved London School of Economics.«Literature: Writers: Hilary Mantel»   . The British Council, 2011. Hun ble siden overført til Universitetet i Sheffield og tok eksamen som Bachelor of Jurisprudence i 1973. I løpet av tiden ved universitetet var hun sosialist.

Etter universitetet arbeidet Mantel i avdelingen for sosialarbeid ved et sykehus og deretter som selger i en butikk. I 1972 giftet hun seg med geologen Gerald McEwen. I 1974 begynte hun å skrive en roman om den franske revolusjon som senere ble utgitt som A Place of Greater Safety. I 1977 fulgte Mantel sin ektemann til Botswana. Senere tilbrakte de fire år i Jidda i Saudi-Arabia. Hun har skrevet om denne tiden i Someone to Disturb i London Review of Books. Hun har senere fortalt at det var «hennes lykkeligste dag» da de forlot Jidda.«Once upon a life», The Observer Magazine, 21. februar 2010

Da popularitetens hennes vokste, sluttet McEwen i jobben som geolog for å ta seg av forretningene hennes.Renzetti, Elizabeth (18. juni 2012): «Inverview Mantel: She writes about Cromwell, but Henry VIII is the key». The Globe and Mail.

 Bibliografi 
Publ Originaltittel  Norsk tittelOversatt av 1985 Every Day is Mother's Day   1986 Vacant Possession   1988 Eight Months on Ghazzah Street   1989 Fludd   1992 A Place of Greater Safety  1994 A Change of Climate   1995 An Experiment in Love  1998 The Giant, O'Brien  2003 Giving Up the Ghost (memoarer)Skygger av liv du kunne ha levdHege Mehren 2003 Learning to Talk (noveller)  2005 Beyond Black Hinsides svartInger Gjelsvik 2009 Wolf Hall UlvetidHege Mehren 2012 Bring Up the Bodies FalkejaktHege Mehren 2014The Assassination of Margaret Thatcher and Other Stories (noveller) Drapet på Margaret Thatcher og andre historierHege Mehren 2020 The Mirror and the Light Speilet og lysetHege Mehren

 Priser og utmerkelser 
 2006 Kommandør av Den britiske imperieordenen (CBE)
 2009 Bookerprisen (vinner) (Ulvetid)
 2009 National Book Critics Circle Award (vinner) (Ulvetid)
 2010 Walter Scott Prize (winner) (Wolf Hall)
 2012 Bookerprisen (vinner) (Falkejakt)
 2012 The Costa Book Awards (vinner) (Falkejakt)
 2014 Kommandørdame av Den britiske imperieordenen (DBE)

 Referanser 

 Eksterne lenker 


  Online Wall Street Journal review
  Portrett i The New Yorker
  Mantel-arkiv fra The New York Review of Books

Kategori:Engelske forfattere
Kategori:Sosialarbeidere
Kategori:Personer fra distriktet High Peak i Derbyshire
Kategori:Order of the British Empire (KBE/DBE)
Kategori:Order of the British Empire (CBE)